CELEX: 62011CN0613
Language: el
Date: 2011-11-30 00:00:00
Title: Υπόθεση C-613/11: Προσφυγή της 30ής Νοεμβρίου 2011 — Ευρωπαϊκή Επιτροπή κατά Ιταλικής Δημοκρατίας

4.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/16
            
         Προσφυγή της 30ής Νοεμβρίου 2011 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-613/11)
   2012/C 32/29
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: B. Stromsky και D. Grespan)
   
      Καθής: Ιταλική Δημοκρατία
   
      Αιτήματα της προσφεύγουσας
   
   Η Επιτροπή ζητεί από το Δικαστήριο
   
               —
            
            
               να διαπιστώσει ότι η Ιταλική Δημοκρατία, μη έχοντας θεσπίσει εμπρόθεσμα όλα τα αναγκαία μέτρα προκειμένου να ανακτήσει την κρατική ενίσχυση την οποία έκρινε παράνομη και ασυμβίβαστη με την κοινή αγορά η Επιτροπή με την απόφαση 2008/92/ΕΚ της 10ης Ιουλίου 2007, όσον αφορά ένα καθεστώς κρατικών ενισχύσεων της Ιταλίας υπέρ του ναυτιλιακού κλάδου στη Σαρδηνία (κοινοποιηθείσα στις 11 Ιουλίου 2007 και δημοσιευθείσα στην Επίσημη Εφημερίδα L 29 της 2ας Φεβρουαρίου 2008, σ. 24), παρέβη τις υποχρεώσεις που υπέχει από τα άρθρα 2 και 5 της εν λόγω αποφάσεως καθώς και από τη Συνθήκη ΛΕΕ, και
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η προθεσμία για την εκτέλεση της απόφασης 2008/92 έληξε στις 11 Σεπτεμβρίου 2007.
   Μέχρι σήμερα, η Ιταλική Δημοκρατία δεν έχει προβεί στην ανάκτηση όλων των ενισχύσεων που κρίθηκαν παράνομες με την εν λόγω απόφαση ούτε έχει ενημερώσει την Επιτροπή για την ανάκτηση αυτή. Οι νομικές και πρακτικές δυσχέρειες που Ιταλική Δημοκρατία προέβαλε ως δικαιολογία για την καθυστέρηση στην εκτέλεση της εν λόγω αποφάσεως δεν συνιστούν εξάλλου, σύμφωνα με τη νομολογία του Δικαστηρίου, λόγους απόλυτης αδυναμίας ανάκτησης, η δε Ιταλία ουδέποτε προέβαλε τέτοια απόλυτη αδυναμία.
   Περαιτέρω, η Επιτροπή προσάπτει στην Ιταλία ότι την ενημέρωσε με καθυστέρηση για την πρόοδο της εθνικής διαδικασίας εκτέλεσης των αποφάσεων, παραβιάζοντας έτσι την υποχρέωση ενημέρωσης την οποία επιβάλλει η εν λόγω απόφαση και η αρχή της ειλικρινούς συνεργασίας.